
Beszámoló

A HTE 2012. március 7-i választmányi üléséről
Az első napirendi pontban az ADÁM (Analóg lekapcsolás, Digitális Átállás Munkacsoport) képviselői, Darabos Zoltán és Turányi Gábor voltak a Választmány vendégei. Az ADÁM képviselői röviden tájékoztatást adtak a munkacsoport elképzeléseiről, s elmondták, hogy céljuk elsősorban a lakosság tájékoztatása. Ennek érdekében vennék fel a kapcsolatot az önkormányzatokkal, államigazgatási szervekkel, cégekkel, civil szervezetekkel. A HTE elnöke, Huszty Gábor elmondta, hogy a Választmány fontosnak tartja a munkacsoport kezdeményezését, de érdemes összehangolni a tevékenységüket a feladatot állami szinten koordináló Nemzeti Média- és Hírközlési Hatósággal. Így tud ugyanis hatékony segítséget adni a témában a HTE. Huszty Gábor vállalta, hogy felveti a kérdést az NMHH felé, s tárgyal a HTE által nyújtható segítség ütemezéséről.

A második napirendi pontban a szakmai közösségek támogatására kiírt pályázat nyerteseiről döntött a Választmány. 2012-ben a Médiainformatika szakosztály, a Rádiótávközlési szakosztály, a HTE szegedi csoportja és a Távközlési szakosztály nyújtott be pályázatot. A beterjesztett javaslatot, mely szerint mind a négy pályázó kapja meg a kért támogatást, a Választmány egyhangúan támogatta.

Érdekes döntési helyzetbe került a Választmány a harmadik napirendi pontban az Alapszabály módosítás kérdésében. Az előző ülésen létrehozott ad-hoc bizottság megvizsgálta a 2011. évi CLXXXV. törvény (ún. Civil tv.) szövegét, majd konzultált a HTE jogászaival. A vizsgálatok eredményeként az derült ki, hogy a törvény szövegét betű szerint értelmezve a HTE-nek nevet kellene módosítania, mert az új törvény szerint a HTE szövetségnek számít és ezt a nevének is tartalmaznia kell. Ugyancsak változtatott a törvény a közhasznú szervezet definícióján, ezt a besorolást egy állami vagy önkormányzati jogszabályban előírt közfeladat közvetlen vagy közvetett végzéséhez köti. A jogászok álláspontja szerint csak a bírósági gyakorlat alapján lehet jobban értelmezni, hogy mi fog közfeladatnak minősülni, azonban a bírósági gyakorlat kialakulásához legalább egy fél évnek el kell telnie. Mivel a törvény ugyanakkor 2014. május 31-ig haladékot ad a már közhasznú szervezeteknek, addig élhetnek közhasznú jogaikkal, így az a célszerű, ha a HTE most nem nyúl az Alapszabályhoz és él ezzel a haladékkal. A Választmány – figyelembe véve, hogy az Elnökség tagjai részéről sem jött módosító javaslat az Alapszabályra – ezért úgy döntött, hogy 2012-ben nem módosít Alapszabályt, megvárja, míg kialakul a civil törvény értelmezésének a gyakorlata.

A negyedik napirendi pontban a március 22-i Elnökségi ülés napirendjének a véglegesítése történt meg, míg az ötödik napirendi pont már a május 24-i Közgyűlés előkészítésével foglalkozott. Mivel Ruzsa Róbert után Bíró Albert is lemondott választmányi tagságáról a megnövekedett munkahelyi terhelése miatt, így a Közgyűlésen két új választmányi tagot is szavazással kell pótolni. 

A hatodik napirendi pontban Horváth Pál, a Díjbizottság elnöke tartott előzetes tájékoztatást a beérkezett díjjavaslatokról. A választmány az áprilisi ülésén hozza meg végleges döntést a díjazottakról, a díjakat a májusi Közgyűlésen adjuk át.

Ezt követően a Választmány visszatért a Híradástechnika folyóirat kérdésére. Erre azért került sor, mert a decemberi ülésen azzal füg​gesztette fel a Választmány a folyóirat kiadását, hogy márciusban felülvizsgálja a döntést. A Választmány megállapította, hogy egyik támogatási együttműködési szerződést sem si​került még révbe kormányozni, így a felfüggesztés fel​oldására még nincs mód. 

A nyolcadik napirendi pontban Heszberger Zalán számolt be az Infokom 2012 konferencia előkészületeiről, valamint a Szervező Bizottság illetve a Program Bizottság felállításáról. A konferencia október elején kerül megrendezésre, a helyszín kiválasztása folyamatban van. Amint a helyszín és az időpont véglegessé válik, tagtársaink erről a Hírlevélből értesülhetnek.

Az utolsó napirendi pontban Huszty Gábor számolt be az NJSZT elnökének írt leveléről, az MVM Net Zrt. vezérigazgatójával történt kapcsolatfelvételről, az NMHH-val folytatott tárgyalásairól, valamint a Parlament Gazdasági és Informatikai Bizottság informatikai albizottságának az üléséről.
Bartolits István 
főtitkár
látogatás a 21. század munkahelyén
A HTE Rádiótávközlési Szakosztálya rendezé​sé​ben március 20-án közel húsz fő érdeklődő látoga​tást tett a TELENOR törökbálinti központjában, ahol megtekinthették a „21. század munkahelyét”.

A látogatókat Drozdy Győző fogadta, majd az üze​meltetés felügyeleti központban Sepsi Zsolt megbízott műszaki vezérigazgató-helyettes kalauzolta. Be​mu​tat​ta az üzemfelügyeletet ellátó munkahelyeket, ismer​tette az oda beosztott kollégák feladatait. 

Megismerhettük, hogy milyen technológiákat, szol​gáltatásokat irányítanak, felügyelnek a mérnök kollé​gák. Tájékoztatást kaptunk azokról a műszaki fejlesz​tésekről, készülékcserékről, amelyek következtében a TELENOR hálózata egységes, megbízhatóbb és szol​gáltatásait illetően is korszerűbb lesz. A résztvevők kérdései nagyfokú érdeklődésről tanúskodtak. Szóba került a rádiós spektrum zavartatási problémája, az infrastruktúra üzemeltetési, hibalehárítási metódusa, az időjárás, évszakváltás és napkitörési időszakok által előidézett anomáliák kezelése csakúgy, mint az ügyfelek észrevételeinek, bejelentéseinek kezelése. 

A központ megtekintése után került sor a szákház számos érdekességének megtekintésére. Először a hőszivattyús hőközpontot néztük meg. Ez a maga idejében a legkorszerűbb és egyben a legnagyobb kapacitású ilyen létesítmény volt. Az ökológiai előnyö​kön túl jelentős üzemeltetési költségmegtakarítással is jár ennek alkalmazása – tudtuk meg. Érdekes volt a szervezeti egységek számára kijelölt munkaterek kialakítása, az egy-légterű megoldás újszerűsége, a pihenésre rendelkezésre álló számos megoldás. 
A kérdésekre kapott válaszok és a tapasztaltak alapján kialakult bennünk, hogy a TELENOR mun​ka​társai valóban a 21. század munkahelyén alkothatnak.

Jamrik Péter

a Rádiótávközlési Szakoztály társelnöke

A WRC-12 rádiótávközlési világértekezlet
határozatairól

A Nemzeti Média és Hírközlési Ha​tóság szervezésében 2012. már​ci​us 7.-én szakmai tájékoztató prog​ramra került sor az NMHH viseg​rádi utcai székházában. A HTE szá​mára küldött meghívó alapján a Rádiótávközlési Szakosztály szá​mos tagja vett részt a rendez​vé​nyen, de a napirend okán meghív​tuk a TFHE tagjait is. 
A több mint 60 résztvevőt dr. Kol​láth Gábor főigazgató-helyettes úr köszöntötte, majd a világértekezleten résztvevő magyar delegáció NMHH-t képviselő tagjai igen részletes tájékoztatás adtak az egyes napirendi pontokról. Az előadók között üdvözölhettük dr. Bajó József igazgató, Simon Gyula főosztályvezető, dr. Pados László főosztályvezető-he​lyettes és dr. Grad János szakmai főtanácsos urakat. 

A WRC 193 tagállamából 165 ország vett részt az értekezleten több mint 3000 delegálttal. A résztvevők 30 témában 7 bizottság keretein belül hoztak döntéseket, amelyeket 153 ország írt alá. 

A témák érintették a rádióspektrum majdnem mind​e​gyik szegmensét. Kiemelt kérések között szerepeltek az UAS pilóta nélküli repülőgépek üzemeltetésének, 

az elektronikus hírgyűjtő rendszerek ki​építésének, a 275 GHz feletti tarto​mány használatának és az űr-, vala​mint földmegfigyelés problémakörének spektrum vonzatai. A hazai érdeklődők a digitális hozadék kérdéseire, illetve a műsorszórás és a mobil szélessávú meg​oldások lehetőségeire fókuszáltak.  

Az értekezlet foglalkozott még a kü​lönböző sávrészek felosztásának, újra​hasznosításának, kiterjesztett alkalma​zásának kérdéseivel, sávmegosztási vizsgálatokkal és a kölcsönös zavarások csökkentésének szabályozá​sával is. A tengeri mozgószolgálatok, a hajók és kikö​tők biztonságának fokozása, továbbá az űrtávközlés fejlesztése is több napirendi pont között szerepelt.

A tájékoztató végén az előadók összefoglalták az ITU-R ajánlások vizsgálatának helyzetét, a felülvizsgá​lati kérdések mechanizmusát, a CEPT, EU és NATO szintű egyeztetések főbb elemeit. Kiemelten szóltak Magyarország részvételének eredményeiről. Ismertet​ték a következő WRC-k napirendi javaslatainak kulcskérdéseit.

Jamrik Péter

jöhet az állami mobiilcég

Elkezdheti építeni a mobilhálózatát a Magyar Pos​ta konzorciuma, miután az NMHH másodfokon is elfogadta a frekvencia-aukció eredményét. A Ma​gyar Telekom, a Vodafone és a Telenor még bíró​ság elé viheti az ügyet.

A Nemzeti Média- és Hírközlési Hatóság (NMHH) tavaly augusztusban kínált fel árverésen néhány sza​bad blokkot a 900 MHz-es frekvenciasávban, a január 31-i eredményhirdetést követően a piacon lévő mobil​szolgáltatók, a Magyar Telekom, a Telenor és a Vo​da​fone fellebbezett a döntés ellen. Az árverésből koráb​ban kizárt romániai RCS&RDS (a Digi tulajdonosa) és a vietnami VIETTEL Group nem éltek ezzel a joguk​kal. A Telenor a fellebbezését teljes egészében üzleti titoknak minősítette. A másik két szolgáltató alap​ve​tő​en azt kifogásolta, hogy az új szereplő, a Ma​gyar Pos​ta konzorciuma is részt vehetett az árverésen. Erede​tileg állami szereplő nem pályázhatott volna a frek​venciákra, ám egy rendelet elgördítette az akadályt a Posta útjából. A fellebbező szolgáltatók azt is problé​másnak találták, hogy belföldi roaming​szol​gál​tatást kell nyújtaniuk az új szolgáltatónak.

Az NMHH hírközlési elnökhelyettese, Mátrai Gábor a másodfokú eljárásban helybenhagyta a hatóság ko​rábbi döntését, tehát a Magyar Posta, a Magyar Fej​lesztési Bank és a Magyar Villamos Művek konzorci​uma elindíthatja a szolgáltatását. Ezzel a döntéssel az árverés eredménye jogerőre emelkedett, az érintettek a Fővárosi Törvényszéknél kérhetnek további jogor​voslatot.

A Magyar Telekom hétfő délután közölte, hogy bí​rósághoz fordul a határozat felülvizsgálása érdeké​ben. A mobilszolgáltató az árverési eljárásban és a határozatban lévő jogi hibák miatt fordult a Fővárosi Törvényszékhez, és a jogerős határozat, a konzorci​umot árverési nyertessé nyilvánító rendelkezés és egyes kapcsolódó rendelkezések hatályon kívül he​lyezését kérte. Ezen kívül kérte a rendelkezések vég​rehajtásának felfüggesztését is.
A konzorciumnak először a nagyvárosokban és az autópályák mentén kell kiépítenie a hálózatát. Az or​szágos lefedettség elérése szakértői becslések sze​rint a következő években több tízmilliárd forint befek​tetést igényel az állami cégektől. A hálózatépítést je​lentősen megkönnyítik a Magyar Posta és az MVM birtokában lévő ingatlanok, hiszen a konzorcium sok esetben úgy tudja majd elhelyezni a bázisállomásait és az antennákat, hogy nem kell hosszadalmas és költséges eljárással területbérleti jogot szereznie. Gon​doljunk csak a villanypóznákra, és a sok száz posta​épületre, amelyeknek a tetejére hamarosan anten​nák kerülhetnek. Ahol pedig nincs saját ingatlanja a konzorciumnak, ott egy ideig más szolgáltató hálóza​tán is roamingolhatnak az ügyfelei.

Ami pedig az első előfizetőket illeti: rögtön elterjedt az a hír, hogy néhány állami cégnél már hónapok óta ismerik azt a dátumot, amikor átváltanak a leendő ál​lami szolgáltatóra. Ez kétségtelenül ravasz húzás len​ne, mert komolyabb marketinges erőfeszítések nélkül tudnának ügyfeleket szerezni. Persze az állami szektor önmagában nem hozna elég nagy piaci részesedést, de ebben az üzleti modellben vannak még lehetőségek. Ha a konzorcium jól alakítja ki a tarifacsomagokat, akkor nemcsak az állami alkalmazottakat, hanem a családtagjakat is szolgáltatóváltásra ösztönözheti.

A jelenlegi mobilszolgáltatók nem járnak túl jól a negyedik szereplő megjelenésével, ám ennek az ellenkezője mondható el a beszállítókról. A jelentős ha​zai fejlesztői bázissal rendelkező Ericsson, a Nokia Siemens Networks és a kínai Huawei is jelentős állami megrendelésekhez juthat a következő években.
Forrás: index.hu
Anglia: Megöli az e-könyv a nyomtatottat 

A britek 7,6 millió darab könyvet vásároltak 2012 első nyolc hetében, ez körülbelül két és fél millióval ke​vesebb a 2011 első két hónap​já​ban mért adatnál. 
Amennyiben a nem fikciós műfaj​ban megjelent köteteket és a gyer​mek​könyveket is beleszámítják, még drámaibb a helyzet: összesen 4,7 millióval kevesebb papíralapú kiadványt adtak el – derül ki Nielsen Book Scan jelentésből. A nyomtatott könyvek zsugorodó eladása miatt a könyváruházak és könyvesboltok 28 millió fonttal kevesebb bevételt könyvelhettek el az egy évvel ezelőttihez képest, ami többek szerint felveti a kérdést, van-e még helye a hagyományos könyves​boltoknak a főutcákon. 
A nyomtatott kiadványok iránti csökkenő érdeklő​dést a legtöbben a Kindle és más e-könyv-olvasó ké​szülékek növekvő népszerűségének számlájára írják. Nagy-Britanniában körülbelül 1,4 mil​lió elektronikus könyvet értékesí​tet​tek a karácsonyi időszakban, ez két​szerese a 2010-es ünnepi sze​zon​ban eladott e-könyveknek.

A nyomtatott könyvek gyér ela​dá​si adataival éles ellentétben az e‑könyvek értékesítése meredeken nő. A kiadókat tömörítő Publishers Association szerint az elektronikus formátumú könyvek eladása 623 szá​za​lékkal nőtt 2011 első hat hónapjában. ​

Roger Hickman, egy bolttulajdonos szerint „a jelen​legi folyamatok akkor kezdődtek, amikor Mr. Válság megjelent 2008-ban”. A szakember szerint az emberek már nem járnak könyvesboltokba, ha hozzá szeretné​nek jutni egy-egy könyvhöz. Inkább megveszik a szu​per​marketben, az interneten, vagy e-könyv-olvasót hasz​nálnak.



Forrás: index.hu
Ingyenes alkalmazások merítik le az akkukat
Jobban járunk, ha fizetünk a mobilos alkalmazáso​kért, mert ellenkező esetben gyorsan lemerülhet a telefonunk [1]. 

Az indianai Purdue Egyetem kutatói az Androidon futó ingyenes alkalmazások vizsgálatával kiderítették, hogy azok az általuk elhasznált energia 75 százalékát hirdetések megjelenítésére, a felhasználó nyomon kö​vetésére, vagy adatok feltöltésére használják el. Elő​fordulhat, hogy egyetlen alkalmazás futtatása 90 perc alatt lemeríti az akkut. A kutatócsoport vizsgálatán töb​bek közt olyan népszerű programok estek át, mint az Angry Birds, a Free Chess és a New York Times. Mérési eredményeik szerint az alkalmazások az el​használt energia alig 10-30 százalékát fordították az alkalmazás funkcióinak működtetésére.

Az Angry Birds például 20 százalékot fordított a já​ték futtatására és megjelenítésére, míg 45 százalék jutott a felhasználó tartózkodási helyének megtalálá​sára és a koordináták feltöltésére, illetve a helyhez kapcsolódó hirdetések letöltésére. Ráadásul a 3G-kapcsolat akkor is körülbelül 10 másodpercig él, ha már régen véget ért az adatforgalmazás, és ez a fo​gyasztás 28 százalékáért felel.

Pathak szerint az energiapazarlás fő okai azok a beépített kódrészletek, amelyekkel a fejlesztők pénzt termelnek az ingyenes alkalmazással. A kutató a svájci Bernben jövő hónapban megrendezésre kerülő EuroSys konferencián tart előadást a felfedezéséről.
Forrás: index.hu
Jelnyelven értő tolmácsprogram készül
Kézjeleket közvetlenül írott szöveggé alakító szá​mítógépes program kifejlesztésén dolgoznak a szak​emberek Nagy-Britanniában. 

A világon eddig egyedülállónak számító technoló​gia a kutatók reményei szerint egy éven belül elérhető lesz és alapjaiban megváltoztatja a hallássérültek kommunikációját, hatalmas segítséget nyújtva szá​mukra a munkaerőpiacon való boldoguláshoz. A kéz​jeleket egyszerű kamera rögzíti, és a program azonnal írott szöveggé alakítja át a mozdulatokat, így az a személy, akivel a felhasználó a számítógépen keresz​tül beszélget, a jelnyelv ismerete nélkül is mindent meg fog tudni érteni.

A kutatók azt remélik, hogy a Hordozható Jelnyelv Fordító (Portable Sign Language Translator) elneve​zé​sű alapprogramot sikerül a laptopokon, okostelefo​no​kon és egyéb hordozható eszközökön is elérhető alkalmazássá tenni. A skóciai Aber​deen-i Egyetem kutatói által fejlesztett szoftver számtalan jelnyelv, így a Nagy-Britanniában több mint hetvenezer ember által használt brit változat fordítására is alkalmas.

A program képes megtanulni a felhasználó saját – például a munkájában használt gyakori kifejezéseket tartalmazó – szótárát. „A technológia célja, hogy a hordozható készülékek révén a jelnyelvet használó emberek felül tudjanak kerekedni az általuk tapasztalt kommunikációs kihívásokon” – mondta Ernesto Com​pa​tangelo, a program fejlesztésében részt vevő Tech​nabling nevű vállalat alapítója.

A szakember szerint a technológia egyik legizgal​masabb vonása, hogy lehetőséget ad a jelnyelv használóinak a számukra fontos kifejezések és gondolatok saját jelekkel való megfogalmazására, amelyeket ez idáig nem tudtak könnyen kifejezni a brit jelnyelv révén. 

Forrás: MTI
Elkészült a tárgyainkat meghajtó processzor
Az ARM eddig is olyan csipeket készített, amelyek keveset fogyasztottak; ezek hajtják meg mobil esz​kö​zeink nagy részét, az okos​telefo​no​kat és a táb​lagépeket. Most viszont nemcsak a mul​timédiás kü​tyükbe kerülhetnek processzorok, hanem hét​köz​napi tárgyainkba, például egy esernyőbe is.

A brit csipfejlesztő vállalat bemutatta [1] a világ legha​tékonyabb 32 bites processzorát, és azt állítja, hogy ezzel már megvalósítható a „Dolgok Internete”. Az Ericsson évek óta azt szajkózza, hogy 2020-ra már ötvenmilliárd eszköz lesz az interneten. Erre egy na​gyon elcsépelt példa az internetes hűtő, ami magától megrendeli a tejet, ha elfogyott. 

A mobilinternetes le​fedettség már a rendelkezé​sünkre áll, ám ahhoz, hogy ne csak a nagyméretű, ál​landó áramellátással rendelkező berendezéseink tud​janak netre csatlakozni, másra is szükség volt: rend​kívül olcsó processzorokra, amelyek akkuról is nagyon hosszú ideig működnek. A Cortex M0+ nevű új csip megahertzenként mind​össze 9 mikroampert vesz fel – harmadát annak, amire egy tipikus 8 vagy 16 bites csipnek szüksége van. A Cortex M0+ a rábízott fela​dattól függően akár évekig is üzemelhet akkuról. En​nek hála olyan szenzorok készülhetnek, amikkel a telepítés után soha többé nem kell foglalkoznunk.

Ezen kívül olcsónak és aprónak kell lennie a csip​nek, hogy nagy mennyiségben lehessen gyártani, és ne legyen sok gond a beépítésével. Az ARM a hagyo​mányos processzorgyártásban már elavultnak szá​​mító, és éppen ezért olcsó, 90 nanométeres gyártás​technológiával biztosítja az alacsony árat, és még így is elfért az áramkör 1x1 milliméteren.

A Freescale és az NXT máris licencelte a Cortex-M0+ technológiát, tehát hamarosan megjelenhetnek az ARM új terveire épülő csipek.  

Forrás: index.hu
Felismeri a jégcsapretket az új pénztárgép
Napjainkban a legtöbb bevásárlóközpontban lé​zerszkennert használnak a vonalkódok felismeré​sére. A Toshiba által kifejlesztett [1] Tárgyfelismerő Szkenner (Object Recognition Scanner) azonban egy ka​merával magát az árut ismeri fel, függetle​nül attól, hogy az csomagolva van vagy sem.

„A gyümölcsöknek és a zöldségeknek általában nincs vonalkódjuk, mert frissen teszik ki őket. Így eze​ket nem lehet vonalkódok segítségével regisztrálni, ami azt jelenti, hogy a személyzetnek kézzel kell be​vinni az adatokat. Amennyiben az áruházban mellék​állásban is dolgoznak, lehet, hogy nem ismernek fel néhány árut, ami késéseket okozhat. Azért fejlesztet​tük ki ezt az új szkennert, hogy megoldjuk ezt a prob-lémát” – mondta el Keiichi Hasegawaa a Toshibától.

A szkenner a vonalkódok helyett mintafelismerést használ. Felismeri az áruk és egyéb tárgyak közti kü​lönbséget, könnyen elkülöníti a képi zajt, és gyorsan működik. Az adott zárgy környezete teljesen sötéten jelenik meg, így a felesleges, működést hátráltató dol​gok már az első pillanatban elkülönülnek. A gyümölcsök és zöldségek mellett az eszköz felismeri a nyomtatott dolgokat, például sörösdobozok feliratait vagy a kuponokat is. 



Forrás: index.hu
HTE Diplomaterv és Szakdolgozat Pályázat 2012

A Hírközlési és Informatikai Tudományos Egyesü​let (HTE) az innováció ösztönzése és fontosságá​nak tudatosítása érdekében diplomaterv és szak​dolgozat pályázatot hirdet az alábbi egyetemek és főiskolák hallgatói részére:
Budapesti Műszaki és Gazdaságtudományi Egyetem 

Eötvös Loránd Tudományegyetem

Zrínyi Miklós Nemzetvédelmi Egyetem

Gábor Dénes Főiskola

Óbudai Egyetem

Széchenyi István Egyetem

Debreceni Egyetem

Nyugat-Magyarországi Egyetem

Pécsi Tudományegyetem

Pannon Egyetem

Dunaújvárosi Főiskola

Pázmány Péter Katolikus Egyetem

Szegedi Tudományegyetem

Miskolci Egyetem

Budapesti Corvinus Egyetem

Eszterháy Károly Főiskola
A pályázat az alábbi két kategóriában kerül kiírásra:

A kategória:
intézmények MSc programjában 
 vagy 5 éves egyetemi képzésében résztvevő hallgatók

B kategória:
intézmények BSc programjában 
 vagy főiskolai képzésben résztvevő hallgatók

A kategóriában az I. díj: 120.000 Ft
B kategóriában az I. díj: 75.000 Ft
A II. és III. helyezettek mindkét kategóriában tárgy​jutalomban részesülnek. A díjak odaítéléséről a HTE ipari és felsőoktatási tagjaiból álló Bíráló Bizottság dönt, amelynek elnökét és tagjait a HTE Tudományos Bizottságának elnöke kéri fel. A díjazottak névsorát a HTE honlapján hozzuk nyilvánosságra. 
A pályázaton minden hallgató részt vehet aki dip​lomatervét, illetve szakdolgozatát nappali tagozaton a HTE által képviselt szakmai területen készíti és zá​róvizsgáját 2012-ben, legkésőbb 2012. június 30-ig le​teszi és jeles (5.00) minősítésű diplomatervét, illetve szakdolgozatát a Záróvizsga Bizottság a pályázatra ja​vasolja. 

A pályázaton kategóriánként egy tanszékről maxi​mum 3 dolgozat vehet részt. Nagyobb számú beérke​ző dolgozat esetén a pályaműveket a mellékelt bírálat alapján a HTE Tudományos Bizottság rangsorolja és csak hármat ad át a Bíráló Bizottságnak. Kérjük mind​ezek figyelembevétét a javaslatok kiadásánál!

A pályázatra a HTE honlapjáról (www.hte.hu) le​tölthető, illetve a záróvizsga bizottságtól kapott jelent​kezési lappal lehet jelentkezni az ott megadott eljárás szerint. Csak a hiánytalanul kitöltött pályázati lapot, a diplomatervet/szakdolgozatot és a dolgozat bírá​latát tartalmazó jelentkezést tekintjük érvényesnek. 

Beadási határidő: 2012. július 1.

Gerhátné Dr. Udvary Eszter (udvary@mht.bme.hu )

a HTE Tudományos Bizottságának elnöke

FELHÍVÁS


a személyi jövedelemadó 1%-ának felajánlására


Kedves HTE Tagok!


Szíves figyelmébe ajánljuk, hogy ez évi személyi �jövedelemadója 1%-ával to�vábbra is támogathatja �a Hírközlési és Informatikai Tudományos Egyesület célkitűzéseinek megvalósítását.


Adószámunk: 19815699-2-41


Köszönjük bizalmát!

